Schultheiss und raͤet zuͦ Bernn embieten unsern lieben getruwen schulthn
und raͤt zuͦ Thun unsern gunstlichen gruͦs zuͦvor. Als wir ûch nechst
geschriben und umb ein sum̄ volks uns zuͦ zeschicken vermant
haben. Sind solich sachen durch ettlich mittel ein zit angestelt und
uffgeschoben. Harumb verkuͤnden wir ûch mit ernst, gebietende, das
ir ûch diser zit enthalten und nit volziechen und doch nûtz dest mynd'
gerûst sin und sitzen wellend, bis wir ûch fûrer verkuenden.
Darnach wuͤssend ûch zuͦ halten. Geben uff donstag nach Verenen
anno etc LXVII.